钦定古今图书集成/理学汇编/字学典/第006卷 > 《宋郑樵通志四》 > 《论急慢声谐》
## 钦定古今图书集成/理学汇编/字学典/第006卷 > 《宋郑樵通志四》 > 《论急慢声谐》

“急慢声谐”者，慢声为二，急声为一也。梵书谓“二合声”
是矣。梵人尚音，故有合二而成声，合三合四而成声。
华人尚文，惟存二合，此于梵书中论之矣。《诗序》曰：“声
成文，谓之音。”知声有急慢，则发而为文，抑扬合度，铿
锵中节。笺释之家，全不及此。至于语辞，浑而无别，但
取言中之义，不问句中之节。故柳宗元极论语辞之
义，良由不知急慢之节，所以辞与句不相当。“慢声为
者焉”，“急声为旃”，“旃为者焉”之应，“慢声为者”与“急声为
诸”，诸为者与之应，又如“慢声为”而已，“急声为耳，慢声
为之矣。”“急声为只”，慢声为者也，“急声为者”，“慢声为也者”，急声为也。“慢声为呜呼，急声为呜，慢声为噫嘻”，急
声为噫，皆是相应之辞也。此并载籍中常语，先儒不
知考究。又如语言之中，慢声为激搏，急声为郭，慢声
为中央，急声为张者，亦是也。古艳歌曰：“兰草自然香，
生于大道傍。十月钩镰起，并在束薪中。”此中央之为
张也。张平子《西京赋》云：“翔鶤仰而弗逮，滉青鸟与黄
雀。伏棂槛而俯听，闻雷霆之搏激。”此则激搏之为郭
也，可以触类而长。